Germanisches Nationalmuseum

La Germanisches Nationalmuseum (trad. Germana nacia muzeo) estas muzeo en Nurenbergo, Germanio. Fondita en 1852, ĝi estas hejmo de granda kolekto de aĵoj rilate al la germanaj kulturo kaj arto etende el prahistorio ĝis nuntempe. La muzeo estas la plej granda muzeo de Germanio pri kultura historio. El totala havaĵaro de ĉirkaŭ 1.3 milionoj da objektoj (inklude la havaĵojn de biblioteko kaj de Departemento de Presaĵoj kaj Desegnoj), proksimume 25 000 estas ekspoziciataj. La muzeo estas en la sudo de la historia urbocentro inter Kornmarkt kaj Frauentormauer laŭlonge de la mezepokaj urbomuregoj. Ties enirejo estas ĉe Kartäusergasse kiu estis transformita de la skulptisto Dani Karavan ĝis la Strato de Homaj Rajtoj (germane Straße der Menschenrechte'). Dum la Dua Mondmilito oni detruis parton de la konstruaĵo, kiu estis rekonstruita post la milito laŭ planoj de la arkitekto Sepp Ruf. En 1964 oni decidis haltigi la kolekton ĉe la Ekspresionismo pro administraj tialoj pri la enhavkapablo de la muzeo. La kolekto Inter ĉefaj kolektoj estas jenaj: Aparataro kaj instrumentaro de la mezepoka justico Arkeologio, restaĵoj devenaj de historiaj konstruaĵoj Biblioteko kun multaj inkunabloj Historia arkivo Arkivo pri germana arto Muzeo pri desegno kaj komerco Grafikaj artoj Historio de artmetio kaj manlaboro Popola arto ĝis 1800 Kolekto pri judoj Pentraro kaj vitraloj ĝis 1800 Mebloj Moneroj Muzikinstrumentoj Skulptaĵoj ĝis 1800 Teksa produktaĵo, vestaĵoj, juveloj Antropologio Armiloj kaj ĉasado Sciencaj instrumentoj kaj historio de medicino. En la kolekto de artaĵoj estas, por ekzemplo, la Codex Aureus Epternacensis de Echternach, artaĵoj de mezepoka juvelarto, pentraĵoj de Alberto Durero kaj Hans Baldung Grien, skulptaĵoj de Ferdinand Dietz, metiartaĵoj, sciencaj instrumentoj (teleskopoj, sunhorloĝoj, kronometroj, astrolaboj kaj globusoj), muzikinstrumentoj, mebloj (por ekzemplo, parto de la skriboficejo de la fratoj Grimm), pupodomoj el Nurenbergo, ludiloj ktp. Tiu muzeo estas hejmo ankaŭ de grava biblioteko kun pli ol 700 000 libroj kaj arkivo enhavanta nombrajn originalajn dokumentoj de la historio de Germanio kaj Eŭropo. La Erdapfel (en germana: «Terpomo») fabrikita de Martin Behaim en 1492, estas la plej antikva globuso konservata. Bildaro Referencoj Eksteraj ligiloj Oficiala retejo Germanisches Nationalmuseum ĉe Google Arts & Culture En tiu ĉi artikolo estas uzita traduko de teksto el vikipedia artikolo Germanisches Nationalmuseum angle.